ddrg/super_eurlex huggingface dataset:
Άρθρο 81

(πρώην άρθρο 65 της ΣΕΚ)

1. Η Ένωση αναπτύσσει δικαστική συνεργασία στις αστικές υποθέσεις που έχουν διασυνοριακές επιπτώσεις, βάσει της αρχής της αμοιβαίας αναγνώρισης των δικαστικών και εξώδικων αποφάσεων. Η συνεργασία αυτή δύναται να περιλαμβάνει τη θέσπιση μέτρων προσέγγισης των νομοθετικών και κανονιστικών διατάξεων των κρατών μελών.

2. Για τους σκοπούς της παραγράφου 1, το Ευρωπαϊκό Κοινοβούλιο και το Συμβούλιο, αποφασίζοντας σύμφωνα με τη συνήθη νομοθετική διαδικασία, λαμβάνουν μέτρα, ιδίως όταν αυτό είναι απαραίτητο για την καλή λειτουργία της εσωτερικής αγοράς, με τα οποία διασφαλίζεται:

α) η αμοιβαία αναγνώριση μεταξύ των κρατών μελών των δικαστικών και εξώδικων αποφάσεων και η εκτέλεσή τους,

β) η διασυνοριακή επίδοση και κοινοποίηση δικαστικών και εξώδικων πράξεων,

γ) η συμβατότητα των κανόνων που εφαρμόζονται στα κράτη μέλη όσον αφορά την άρση των συγκρούσεων ως προς το εφαρμοστέο δίκαιο και τη δικαιοδοσία,

δ) η συνεργασία κατά την αποδεικτική διαδικασία,

ε) η ουσιαστική πρόσβαση στη δικαιοσύνη,

στ) η άρση των εμποδίων στην ομαλή διεξαγωγή αστικών δικών, εν ανάγκη προωθώντας τη συμβατότητα των κανόνων πολιτικής δικονομίας που εφαρμόζονται στα κράτη μέλη,

ζ) η ανάπτυξη εναλλακτικών μεθόδων επίλυσης των διαφορών,

η) η υποστήριξη της κατάρτισης των δικαστών και των άλλων λειτουργών και υπαλλήλων του τομέα απονομής της δικαιοσύνης.

3. Κατά παρέκκλιση από την παράγραφο 2, τα μέτρα με διασυνοριακές επιπτώσεις τα οποία αφορούν το οικογενειακό δίκαιο θεσπίζονται από το Συμβούλιο σύμφωνα με ειδική νομοθετική διαδικασία. Το Συμβούλιο αποφασίζει ομόφωνα μετά από διαβούλευση με το Ευρωπαϊκό Κοινοβούλιο.

Το Συμβούλιο μπορεί, μετά από πρόταση της Επιτροπής, να εκδώσει απόφαση για τον καθορισμό των πτυχών του οικογενειακού δικαίου με διασυνοριακές επιπτώσεις που μπορούν να αποτελέσουν αντικείμενο πράξεων που θεσπίζονται σύμφωνα με τη συνήθη νομοθετική διαδικασία. Το Συμβούλιο αποφασίζει ομόφωνα μετά από διαβούλευση με το Ευρωπαϊκό Κοινοβούλιο.

Η πρόταση του δευτέρου εδαφίου διαβιβάζεται στα εθνικά κοινοβούλια. Σε περίπτωση αντιθέσεως εθνικού κοινοβουλίου η οποία κοινοποιείται εντός προθεσμίας έξι μηνών από την εν λόγω διαβίβαση, η απόφαση δεν εκδίδεται. Ελλείψει αντιθέσεως, το Συμβούλιο μπορεί να εκδώσει την εν λόγω απόφαση.

--------------------------------------------------
Άρθρο 290

1. Με νομοθετική πράξη μπορεί να ανατίθεται στην Επιτροπή η εξουσία έκδοσης μη νομοθετικών πράξεων γενικής ισχύος που συμπληρώνουν ή τροποποιούν ορισμένα μη ουσιώδη στοιχεία της νομοθετικής πράξης.

Οι νομοθετικές πράξεις οριοθετούν σαφώς τους στόχους, το περιεχόμενο, την έκταση και τη διάρκεια της εξουσιοδότησης. Τα ουσιώδη στοιχεία ενός τομέα ρυθμίζονται αποκλειστικά με νομοθετική πράξη και δεν μπορούν, συνεπώς, να αποτελέσουν αντικείμενο εξουσιοδότησης.

2. Οι νομοθετικές πράξεις καθορίζουν σαφώς τις προϋποθέσεις στις οποίες υπόκειται η εξουσιοδότηση, οι οποίες μπορούν να είναι οι εξής:

α) το Ευρωπαϊκό Κοινοβούλιο ή το Συμβούλιο μπορεί να αποφασίσει την ανάκληση της εξουσιοδότησης,

β) η κατ’ εξουσιοδότηση πράξη μπορεί να τεθεί σε ισχύ μόνον εφόσον το Ευρωπαϊκό Κοινοβούλιο ή το Συμβούλιο δεν εκφράσει αντιρρήσεις εντός της προθεσμίας που καθορίζει η νομοθετική πράξη.

Για τους σκοπούς των στοιχείων α) και β), το Ευρωπαϊκό Κοινοβούλιο αποφασίζει με την πλειοψηφία των μελών που το απαρτίζουν και το Συμβούλιο αποφασίζει με ειδική πλειοψηφία.

3. Οι λέξεις "κατ’ εξουσιοδότηση" παρεμβάλλονται στον τίτλο των κατ’ εξουσιοδότηση πράξεων.

--------------------------------------------------
Άρθρο 259

(πρώην άρθρο 227 της ΣΕΚ)

Κάθε κράτος μέλος δύναται να προσφύγει στο Δικαστήριο, της Ευρωπαϊκής Ένωσης, αν κρίνει ότι άλλο κράτος μέλος έχει παραβεί υποχρέωσή του εκ των Συνθηκών.

Πριν ένα κράτος μέλος ασκήσει προσφυγή κατά άλλου κράτους μέλους, επικαλούμενο παράβαση υποχρεώσεως εκ των Συνθηκών, οφείλει να φέρει το ζήτημα στην Επιτροπή.

Η Επιτροπή διατυπώνει αιτιολογημένη γνώμη επί του θέματος, αφού προηγουμένως παρέχει τη δυνατότητα στα ενδιαφερόμενα κράτη να προβούν κατ’ αντιδικία σε γραπτές ή προφορικές παρατηρήσεις.

Αν η Επιτροπή δεν διατυπώνει γνώμη εντός τριών μηνών από της υποβολής της αιτήσεως, η προσφυγή δύναται να κατατεθεί στο Δικαστήριο και χωρίς τη γνώμη της Επιτροπής.

--------------------------------------------------
Άρθρο 296

(πρώην άρθρο 253 της ΣΕΚ)

Όταν δεν προβλέπεται στις Συνθήκες ο τύπος της προς έκδοση πράξης, τα θεσμικά όργανα επιλέγουν τον τύπο της πράξης αυτής κατά περίπτωση, τηρώντας τις εφαρμοστέες διαδικασίες και την αρχή της αναλογικότητας.

Οι νομικές πράξεις αιτιολογούνται και αναφέρονται στις προτάσεις, πρωτοβουλίες, συστάσεις, αιτήσεις ή γνώμες που προβλέπονται από τις Συνθήκες.

Το Ευρωπαϊκό Κοινοβούλιο και το Συμβούλιο, όταν επιλαμβάνονται σχεδίων νομοθετικών πράξεων, δεν εκδίδουν πράξεις που δεν προβλέπονται από τη νομοθετική διαδικασία που εφαρμόζεται στον οικείο τομέα.

--------------------------------------------------
12008E217

Ενοποιημένη απόδοση της Συνθήκης για τη λειτουργία της Ευρωπαϊκής Ένωσης - ΜΕΡΟΣ ΠΕΜΠΤΟ: Η ΕΞΩΤΕΡΙΚΗ ΔΡΑΣΗ ΤΗΣ ΕΝΩΣΗΣ - ΤΙΤΛΟΣ ΙV: ΠΕΡΙΟΡΙΣΤΙΚΑ ΜΕΤΡΑ - Άρθρο 217 (πρώην άρθρο 310 της ΣΕΚ)



Επίσημη Εφημερίδα αριθ. 115 της 09/05/2008 σ. 0144 - 0144
12008E268

Ενοποιημένη απόδοση της Συνθήκης για τη λειτουργία της Ευρωπαϊκής Ένωσης - ΜΕΡΟΣ ΕΚΤΟ: ΘΕΣΜΙΚΕΣ ΚΑΙ ΔΗΜΟΣΙΟΝΟΜΙΚΕΣ ΔΙΑΤΑΞΕΙΣ - ΤΙΤΛΟΣ Ι: ΘΕΣΜΙΚΕΣ ΔΙΑΤΑΞΕΙΣ - Κεφάλαιο 1: Τα θεσμικά όργανα - Τμήμα 5: Το Δικαστήριο της Ευρωπαϊκής Ένωσης - Άρθρο 268 (πρώην άρθρο 235 της ΣΕΚ)



Επίσημη Εφημερίδα αριθ. 115 της 09/05/2008 σ. 0164 - 0164
11965F/PRO/PRI/20

Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Πρωτόκολλο περί των προνομίων και ασυλιών των Ευρωπαϊκών Κοινοτήτων, Κεφάλαιο VII: Γενικές διατάξεις, Άρθρο 20



Επίσημη Εφημερίδα αριθ. 152 της 13/07/1967 σ. 0016
Αρθρο 33

Η θητεία των μελών της Επιτροπής που προβλέπεται στο άρθρο 32 λήγει την ημερομηνία που προσδιορίζεται από το άρθρο 32 παράγραφος 1. Τα μέλη της Επιτροπής που προβλέπεται στο άρθρο 10 διορίζονται το αργότερο ένα μήνα προ της ημερομηνίας αυτής.

Κατά το μέτρο που το σύνολο των διορισμών αυτών ή ορισμένοι από αυτούς δεν έχουν γίνει εγκαίρως, οι διατάξεις του άρθρου 12 παράγραφος τρίτη δεν εφαρμόζονται σε εκείνο από τα μέλη, το οποίο, μεταξύ των υπηκόων κάθε κράτους, είναι νεώτερο κατ’ αρχαιότητα ως μέλος μιάς Επιτροπής ή της Ανωτάτης Αρχής και σε περίπτωση ίσης αρχαιότητος έχει τη μικρότερη ηλικία. Οι διατάξεις του άρθρου 12 παράγραφος τρίτη εξακολουθούν εν τούτοις να εφαρμόζονται για όλα τα μέλη της αυτής ιθαγενείας, εφ’ όσον, προ της προθεσμίας που ορίζεται στο άρθρο 32 παράγραφος 1, ένα μέλος που έχει την ιθαγένεια αυτή έπαυσε να ασκεί τα καθήκοντά του χωρίς να έχει αντικατασταθεί.
Αρθρο 36

Ο πρόεδρος και τα μέλη της Επιτροπής Ελέγχου της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας αναλαμβάνουν τα καθήκοντα του προέδρου και των μελών της Επιτροπής Ελέγχου των Ευρωπαϊκών Κοινοτήτων από της ενάρξεως της ισχύος της παρούσης συνθήκης και για τον υπόλοιπο χρόνο της προηγουμένης θητείας τους.

Ο ελεγκτής που ασκεί τα καθήκοντά του μέχρι την έναρξη της ισχύος της παρούσης συνθήκης, κατ’ εφαρμογή του άρθρου 78 της συνθήκης περί ιδρύσεως της Ευρωπαϊκής Κοινότητος Ανθρακος και Χάλυβος, αναλαμβάνει τα καθήκοντα του ελεγκτού που προβλέπεται στο άρθρο 78ε της συνθήκης αυτής για τον υπόλοιπο χρόνο της προηγουμένης θητείας του (*).

(*)Βλέπε ανωτέρω το άρθρο 22.
11965F/PRO/PRI/19

Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Πρωτόκολλο περί των προνομίων και ασυλιών των Ευρωπαϊκών Κοινοτήτων, Κεφάλαιο VII: Γενικές διατάξεις, Άρθρο 19



Επίσημη Εφημερίδα αριθ. 152 της 13/07/1967 σ. 0016
Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Πρωτόκολλο περί των προνομίων και ασυλιών των Ευρωπαϊκών Κοινοτήτων, Κεφάλαιο VII: Γενικές διατάξεις, Άρθρο 21



Επίσημη Εφημερίδα αριθ. 152 της 13/07/1967 σ. 0016



Αρθρο 21 Τα άρθρα 12 έως και 15 και το 18 εφαρμόζονται επί των dijast~m, των γενικών εισαγγελέων, του γραμματέως και των βοηθών εισηγητών του Δικαστηρίου, με την επιφύλαξη των διατάξεων του άρθρου 3 των πρωτοκόλλων περί του οργανισμού του Δικαστηρίου που αφορούν την ετεροδικία των δικαστών και των γενικών εισαγγελέων.
Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Κεφάλαιο V: Γενικές και τελικές διατάξεις, Άρθρο 34



Επίσημη Εφημερίδα αριθ. L 152 της 13/07/1967 σ. 0011



Αρθρο 34 Το Συμβούλιο καθορίζει ομοφώνως το καθεστώς των αποδοχών των παλαιών μελών της Ανωτάτης Αρχής και των Επιτροπών της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας, τα οποία μετά τη λήξη της θητείας τους δυνάμει του άρθρου 32, δε διορίζονται μέλη της Επιτροπής.
11965F007

Συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, Κεφάλαιο Ι: Το Συμβούλιο των Ευρωπαϊκών Κοινοτήτων, Άρθρο 7



Επίσημη Εφημερίδα αριθ. L 152 της 13/07/1967 σ. 0004
Αρθρο 6

Το τελευταίο εδάφιο του άρθρου 206 της συνθήκης περί ιδρύσεως της Ευρωπαϊκής Οικονομικής Κοινότητος αντικαθίσταται από τις ακόλουθες διατάξεις:

«Το Συμβούλιο και το Ευρωπαϊκό Κοινοβούλιο απαλλάσσουν την Επιτροπή, ως προς την εκτέλεση του προϋπολογισμού. Για το σκοπό αυτό η έκθεση της Επιτροπής Ελέγχου εξετάζεται διαδοχικώς από το Συμβούλιο, που αποφασίζει με ειδική πλειοψηφία, και το Ευρωπαϊκό Κοινοβούλιο. Η απαλλαγή χορηγείται στην Επιτροπή μόνον όταν το Συμβούλιο και το Ευρωπαϊκό Κοινοβούλιο εκδώσουν την απόφασή τους».
Αρθρο 61

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Το στοιχείο που προορίζεται να εξασφαλίσει την προστασία της μεταποιητικής βιομηχανίας και χρησιμοποιείται στον υπολογισμό της επιβαρύνσεως κατά την εισαγωγή προελεύσεως τρίτων χωρών για τα προϊόντα που υπάγονται στην κοινή οργάνωση αγοράς στους τομείς των σιτηρών, της όρυζας και των μεταποιημένων προϊόντων με βάση οπωροκηπευτικά, εισπράττεται στην Κοινότητα στην αρχική της σύνθεση, κατά την εισαγωγή προελεύσεως νέων Κρατών μελών.

2. Για τις εισαγωγές στα νέα Κράτη μέλη το ποσό του στοιχείου αυτού καθορίζεται με το διαχωρισμό του στοιχείου ή των στοιχείων, που αποσκοπούσαν στην εξασφάλιση της προστασίας της μεταποιητικής βιομηχανίας, εντός της συνολικής προστασίας που εφαρμόζεται την 1η Ιανουαρίου 1972.

Το στοιχείο ή τα στοιχεία αυτά εισπράττονται κατά την εισαγωγή προελεύσεως των άλλων Κρατών μελών και αντικαθιστούν, όσον αφορά την επιβάρυνση επί των εισαγωγών προελεύσεως τρίτων χωρών, το στοιχείο της κοινοτικής προστασίας.

3. Οι διατάξεις του άρθρου 59 εφαρμόζονται στο στοιχείο που αναφέρεται στις παραγράφους 1 και 2. Εν τούτοις, οι εν λόγω μειώσεις ή προσεγγίσεις πραγματοποιούνται για τα προϊόντα που υπάγονται στους τομείς των σιτηρών και της όρυζας κατά την έναρξη της περιόδου εμπορίας που καθορίζεται για το εν λόγω προϊόν βάσεως.
11972BN07/5

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πράξη περί των όρων προσχωρήσεως και των προσαρμογών των συνθηκών, Παραρτήματα, Παράρτημα VII - Πίνακας προβλεπόμενος στο άρθρο 133 της πράξεως προσχωρήσεως, V Φορολογικά



Επίσημη Εφημερίδα αριθ. L 073 της 27/03/1972 σ. 0138
Αρθρο 108

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Τα νέα Κράτη μέλη εφαρμόζουν, από της προσχωρήσεως, τις διατάξεις των αναφερομένων στην παράγραφο 3 συμφωνιών, λαμβάνοντας υπόψη τα μεταβατικά μέτρα και τις προσαρμογές που δύνανται να αποδειχθούν αναγκαία και που θα αποτελέσουν αντικείμενο πρωτοκόλλων, τα οποία θα συναφθούν με τις τρίτες αντισυμβαλλόμενες χώρες και θα επισυναφθούν στις συμφωνίες αυτές.

2. Τα μεταβατικά αυτά μέτρα, στα οποία λαμβάνονται υπόψη τα αντίστοιχα μέρα που έχουν υιοθετηθεί στο εσωτερικό της Κοινότητος και δε δύνανται να υπερβαίνουν τη διάρκεια της ισχύος τους, αποσκοπούν να εξασφαλίσουν την προοδευτική εφαρμογή από την Κοινότητα ενός ενιαίου καθεστώτος στις σχέσεις με τις τρίτες αντισυμβαλλόμενες χώρες, καθώς και την ταυτότητα των δικαιωμάτων και υποχρεώσεων των Κρατών μελών.

3. Οι παράγραφοι 1 και 3 εφαρμόζονται στις συμφωνίες που συνήφθησαν με την Ελλάδα, την Τουρκία, την Τυνησία, το Μαρόκο, το Ισραήλ, την Ισπανία και τη Μάλτα.

Οι διατάξεις αυτές εφαρμόζονται επίσης στις συμφωνίες που η Κοινότης θα έχει συνάψει με άλλες τρίτες χώρες της περιοχής της Μεσογείου μέχρι την έναρξη της ισχύος της παρούσης πράξεως.
Πρωτόκολλο αριθ. 8 - περί του φωσφόρου (της δασμολογικής διακρίσεως 28.04 Γ IV του Κοινού Δασμολογίου)

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Από την 1η Ιανουαρίου 1974 και μέχρι 31η Δεκεμβρίου 1977, επιτρέπεται στο Ηνωμένο Βασίλειο να ανοίξει μία ετήσια δασμολογική ποσόστωση για το φωσφόρο της κλάσεως 28.04 Γ IV του Κοινού Δασμολογίου, όγκου που ανταποκρίνεται στις ανάγκες της χώρας αυτής, αλλά που δεν υπερβαίνει τους 40 000 μετρικούς τόνους κατ’ έτος.

2. Κατά τη διάρκεια των ετών 1974, 1975 και 1976, στην ποσόστωση αυτή εφαρμόζεται μηδενικός δασμός.

Το Συμβούλιο δύναται να αποφασίσει ομοφώνως την τροποποίηση του εφαρμοστέου στη δασμολογική ποσόστωση αυτή δασμού λαμβανομένης υπόψη της καταστάσεως ως προς τους όρους ανταγωνισμού, εφοδιασμού και παραγωγής στην αγορά του φωσφόρου.

3. Για το έτος 1977, το Συμβούλιο καθορίζει ομοφώνως τον εφαρμοστέο στην ποσόστωση αυτή δασμό. Ελλείψει τέτοιας αποφάσεως, στην ποσόστωση εφαρμόζεται δασμός ίσος προς το ήμισυ του εφαρμοστέου δασμού του Κοινού Δασμολογίου.

4. Από την 1η Ιανουαρίου 1978 το Ηνωμένο Βασίλειο εφαρμόζει το δασμό του Κοινού Δασμολογίου.

5. Το Ηνωμένο Βασίλειο εφαρμόζει από την 1η Απριλίου 1973 μηδενικό δασμό κατά την εισαγωγή φωσφόρου προελεύσεως της Κοινότητος στην αρχική της σύνθεση.
Αρθρο 117

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Η σύνδεση των μη ευρωπαϊκών εδαφών που διατηρούν ιδιαίτερες σχέσεις με το Ηνωμένο Βασίλειο και της Γαλλοβρετανικής συγκυριαρχίας των Νέων Εβρίδων, που αναφέρονται στο άρθρο 24 παράγραφος 2, αποκτά ισχύ την 1η Φεβρουαρίου 1975 το ενωρίτερο, κατόπιν αποφάσεως του Συμβουλίου που λαμβάνει δυνάμει του άρθρου 136 της συνθήκης ΕΟΚ (1).

(1) Η παράγραφος 1 όπως τροποποιήθηκε από το άρθρο 23 της αποφάσεως προσαρμογής.

2. Τα νέα Κράτη μέλη δεν είναι υποχρεωμένα να προσχωρήσουν στη συμφωνία περί των συναλλαγών με τις υπερπόντιες χώρες και εδάφη τη σχετική με τα προϊόντα που υπάγονται στην Ευρωπαϊκή Κοινότητα Ανθρακος και Χάλυβος, που υπεγράφη την 14η Δεκεμβρίου 1970.
Αρθρο 41

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Για να ευθυγραμμίσουν τα δασμολόγιά τους προς το Κοινό Δασμολόγιο και προς το ενοποιημένο δασμολόγιο ΕΚΑΧ, τα Κράτη μέλη διατηρούν την ελευθερία να τροποποιούν τους δασμούς τους κατά ρυθμό ταχύτερο από τον προβλεπόμενο στο άρθρο 39 παράγραφος 1 και 3. Πληροφορούν σχετικώς τα άλλα κράτη μέλη και την Επιτροπή.
Αρθρο 27 (4) - (4) Το κείμενο όπως τροποποιήθηκε από το άρθρο 16 της αποφάσεως προσαρμογής.

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Το άρθρο 198 της συνθήκης ΕΚΑΕ συμπληρώνεται με την προσθήκη της εξής παραγράφου:

«Κατά παρέκκλιση από τις προηγούμενες παραγράφους:

α) Η παρούσα συνθήκη δεν εφαρμόζεται στις Φερόες νήσους. Η κυβέρνηση του Βασιλείου της Δανίας δύναται εν τούτοις, με δήλωση που πρέπει να κατατεθεί το αργότερο την 31η Δεκεμβρίου 1975 στην κυβέρνηση της Ιταλικής Δημοκρατίας, να κοινοποιήσει ότι η παρούσα συνθήκη εφαρμόζεται στις ανωτέρω νήσους. Η κυβέρνηση της Ιταλικής Δημοκρατίας διαβιβάζει επικυρωμένο αντίγραφο της δηλώσεως στην κυβέρνηση καθενός από τα λοιπά Κράτη μέλη. Στην περίπτωση αυτή, η παρούσα συνθήκη εφαρμόζεται στις ανωτέρω νήσους από την πρώτη ημέρα του δευτέρου μηνός που ακολουθεί την κατάθεση της δηλώσεως.

β) Η παρούσα συνθήκη δεν εφαρμόζεται στις περιοχές κυριάρχων βάσεων του Ηνωμένου Βασιλείου της Μεγάλης Βρετανίας και Βορείου Ιρλανδίας στην Κύπρο.

γ) Η παρούσα συνθήκη δεν εφαρμόζεται στις υπερπόντιες χώρες και εδάφη που διατηρούν ιδιαίτερες σχέσεις με το Ηνωμένο Βασίλειο της Μεγάλης Βρετανίας και Βορείου Ιρλανδίας και που δεν αναφέρονται στο παράρτημα IV της συνθήκης περί ιδρύσεως της Ευρωπαϊκής Οικονομικής Κοινότητος.

δ) Οι διατάξεις της παρούσης συνθήκης εφαρμόζονται στις αγγλονορμανδικές νήσους και στην νήσο Μαν, μόνο εφ’ όσον αυτό είναι αναγκαίο για να διασφαλισθεί η εφαρμογή του καθεστώτος που προβλέπει για τις νήσους αυτές η συνθήκη της 22ας Ιανουαρίου 1972 περί προσχωρήσεως νέων Κρατών μελών στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας.»
Αρθρο 62

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Το Συμβούλιο, με ειδική πλειοψηφία προτάσει της Επιτροπής, θεσπίζει τις αναγκαίες διατάξεις για την εφαρμογή του παρόντος τίτλου.

2. Το Συμβούλιο δύναται ομοφώνως, προτάσει της Επιτροπής και κατόπιν διαβουλεύσεως με το Ευρωπαϊκό Κοινοβούλιο, να προβεί στις αναγκαίες προσαρμογές των διατάξεων των κεφαλαίων 2, 3 και 4 του παρόντος t_tkou, σε περίπτωση ανάγκης που προκύπτει από τροποποίηση της κοινοτικής ρυθμίσεως.
11972BN01/14/PT1ET2

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πράξη περί των όρων προσχωρήσεως και των προσαρμογών των συνθηκών, Παραρτήματα, Παράρτημα Ι - Πίνακας προβλεπόμενος στο άρθρο 29 της πράξεως προσχωρήσεως, XIV Διάφορα



Επίσημη Εφημερίδα αριθ. L 073 της 27/03/1972 σ. 0122
Αρθρο 56

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Αν η τιμή της διεθνούς αγοράς για ένα προϊόν είναι ανώτερη της τιμής που λαμβάνεται υπόψη για τον υπολογισμό της επιβαρύνσεως κατά την εισαγωγή η οποία θεσπίζεται στο πλαίσιο της κοινής γεωργικής πολιτικής, μειουμένης κατά το εξισωτικό ποσό το οποίο αφαιρείται από την επιβάρυνση κατά την εισαγωγή κατ’ εφαρμογή του άρθρου 55, ή αν η επιστροφή κατά την εξαγωγή προς τρίτες χώρες είναι κατώτερη του εξισωτικού ποσού ή αν δε χορηγείται επιστροφή, είναι δυνατό να ληφθούν τα κατάλληλα μέτρα για να εξασφαλισθεί η καλή λειτουργία της κοινής οργανώσεως των αγορών.
ΠΑΡΑΤΗΜΑ Ι - ΠΙΝΑΚΑΣ ΠΡΟΒΛΕΠΟΜΕΝΟΣ ΣΤΟ ΑΡΘΡΟ 29 ΤΗΣ ΠΡΑΞΕΩΣ ΠΡΟΣΧΩΡΗΣΕΩΣ, ΙΙΙ Δικαίωμα εγκαταστάσεως, ελεύθερη παροχή υπηρεσιών, συντονισμός των διαδικασιών στον τομέα των δημοσίων έργων και προσέγγιση των νομοθεσιών, Ζ. Τράπεζες και χρηματοδοτικά ιδρύματα, ασφάλειες

// Δεν υπάρχει επίσημη ελληνική μετάφραση //
11972BN02/3

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πράξη περί των όρων προσχωρήσεως και των προσαρμογών των συνθηκών, Παραρτήματα, Παράρτημα ΙΙ - Πίνακας προβλεπόμενος στο άρθρο 30 της πράξεως προσχωρήσεως, III Εταιρείες



Επίσημη Εφημερίδα αριθ. L 073 της 27/03/1972 σ. 0126
Αρθρο 64

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Οι διατάξεις του παρόντος τίτλου δε θίγουν το βαθμό ελευθερίας συναλλαγών επί γεωργικών προϊόντων που προκύπτει από τη συμφωνία περί δημιουργίας ζώνης ελευθέρων συναλλαγών μεταξύ της Ιρλανδίας και του Ηνωμένου Βασιλείου, που υπεγράφη την 14η Δεκεμβρίου 1965, και από τις συναφείς συμφωνίες.
Αρθρο 139

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Τα Κοινοβούλια των νέων Κρατών μελών καλούνται να ορίσουν από της προσχωρήσεως τους εκπροσώπους τους στο Ευρωπαϊκό Κοινοβούλιο.

2. Το Ευρωπαϊκό Κοινοβούλιο συνέρχεται το αργότερο εντός μηνός μετά την προσχώρηση. Επιφέρει στον κανονισμό του τις αναγκαίες προσαρμογές συνεπεία της προσχωρήσεως.
Πρωτόκολλο αριθ. 19 - περί οινοπνευματωδών ποτών από σιτηρά

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

1. Το Συμβούλιο σύμφωνα με τη διαδικασία που προβλέπεται στο άρθρο 43 παράγραφος 2 της συνθήκης ΕΟΚ, θεσπίζει τα αναγκαία μέτρα για να διευκολύνει τη χρησιμοποίηση κοινοτικών δημητριακών για την παρασκευή οινοπνευματωδών ποτών εκ δημητριακών, και ιδίως ουίσκυ, που εξάγονται προς τρίτες χώρες κατά τέτοιο τρόπο, ώστε τα μέτρα αυτά να δύνανται να εφαρμοσθούν εγκαίρως.

2. Αυτά τα μέτρα, τα οποία δύνανται να ληφθούν στο pka_sio του κανονισμού περί κοινής οργανώσεως των αγορών στον τομέα των δημητριακών ή του κανονισμού περί κοινής οργανώσεως της αγοράς που πρόκειται να θεσπισθεί στον τομέα του οινοπνεύματος, πρέπει να ενταχθούν στο πλαίσιο της γενικής πολιτικής της Κοινότητος για το οινόπνευμα, λαμβανομένων υπόψη των ειδικών συνθηκών που παρουσιάζουν σε κάθε περίπτωση, αποφευγομένης κάθε διακρίσεως μεταξύ των προϊόντων αυτών και των άλλων οινοπνευμάτων.
Αρθρο 28

(1) Επίσημη Εφημερίδα των Ευρωπαϊκών Κοινοτήτων αριθ. L 73 της 27ης Μαρτίου 1972.

(2) Το Βασίλειο της Νορβηγίας δεν κατέθεσε τα έγγραφα προσχωρήσεως και κυρώσεως των πράξεων αυτών - Βλέπε απόφαση προσαρμογής (Επίσημη Εφημερίδα των Ευρωπαϊκών Κοινοτήτων αριθ. L 2 της 1ης Ιανουαρίου 1973).

Οι πράξεις των οργάνων της Κοινότητος οι σχετικές με τα προϊόντα του παραρτήματος II της συνθήκης ΕΟΚ και με τα προϊόντα τα οποία κατά την εισαγωγή τους στην Κοινότητα υπόκεινται σε ειδική ρύθμιση συνεπεία της εφαρμογής της κοινής γεωργικής πολιτικής, καθώς επίσης και οι πράξεις οι σχετικές με την εναρμόνιση των νομοθεσιών των Κρατών μελών περί των φόρων κύκλου εργασιών δεν εφαρμόζονται στο Γιβραλτάρ, εκτός αν το Συμβούλιο αποφασίζοντας ομοφώνως πρατάσει της Επιτροπής ορίσει άλλως.
11972BN11/1/PT1A5

Πράξεις περί προσχωρήσεως του Βασιλείου της Δανίας, της Ιρλανδίας, του Βασιλείου της Νορβηγίας και του Ηνωμένου Βασιλείου της Μεγάλης Βρετανίας και Βορείου Ιρλανδίας στις Ευρωπαϊκές Κοινότητες, Πράξη περί των όρων προσχωρήσεως και των προσαρμογών των συνθηκών, Παραρτήματα, Παράρτημα ΧΙ - Πίνακας προβλεπόμενος στο άρθρο 152 της πράξεως προσχωρήσεως I Τελωνειακή νομοθεσία



Επίσημη Εφημερίδα αριθ. L 073 της 27/03/1972 σ. 0151